runetrust/blame-folketinget-dk huggingface dataset:
Mette Thiesen (DF), 2025-01-15:
Også tak for det her svar.
Jeg bliver klædt helt godt på til det, hvis man en dag skal ud at købe et hus.
Jeg tror egentlig bare, at jeg vil sige tak for svaret.
Jeg synes i hvert fald, at det lyder, som om der er sket noget lidt knas imellem de forskellige instanser, for sådan som jeg forstår det på Anthony Hudson, har han gjort alt det, han skulle.
Han har faktisk forsøgt at dække sig rigtig, rigtig godt ind.
Det er jo en meget ulykkelig sag, og som jeg også har sagt flere steder, kunne det være sket for os alle sammen.
Så jeg vil gå videre med det her og egentlig bare spørge ministeren: Hvis det er, at kommunen har ret i, at de ikke har haft hjemmel til at informere om det, er det så kommunen, der har begået en fejl, eller er det en hjemmel, vi skal have skabt?
Magnus Heunicke (S), 2025-01-15:
Tak for den kvittering.
Vi må forsøge, om vi kan få løst det her problem, og derfor er det fint at få sådan nogle sager op her.
Jeg vil meget, meget gerne tilkendegive, at jeg gerne vil høre fra kommunen, hvis der er ting, de vurderer på anden vis.
Vi er ikke stødt på, at der skulle være noget juridisk til hinder for det.
Tværtimod har vi jo fra myndighedernes side for mange år siden anbefalet, rådgivet kommunen om at komme med et påbud.
Og hvad man har gjort ved det, er jo også noget, der selvfølgelig er interessant at finde ud af.
Men skulle der være noget til hinder for det – det er ikke noget, vi er stødt på – så vil jeg selvfølgelig meget gerne se på det.
Kaare Dybvad Bek (S), 2025-01-15:
Det sidste er jeg enig i, men jeg kan sige, at Socialdemokratiet har sin egen udlændingepolitik, det er jo en udlændingepolitik, der har gjort, at der de sidste 5 år, mens vi har siddet i regering, har været flere flygtninge, der er rejst ud af landet, end der er flygtninge, der er rejst ind i landet, og det var altså en anden politik end dengang, hvor Danmarksdemokraternes formand sad som minister, og hvor det jo strømmede ind med titusindvis af flygtninge over de danske grænser.
Så vi har vores egen udlændingepolitik i Socialdemokratiet.
Men jeg vil sige så meget, specifikt for hr. Mohammad Rona, specifikt for den her sag, at det jo sådan set var ham, der foreslog det.
Jeg har kæmpe respekt for de borgere, som bor i lokalområdet omkring Kærshovedgård, og som har meget stor utryghed forbundet med at have det center lokalt.
Vi arbejder i regeringen selvfølgelig for to ting, altså først og fremmest for at stramme grebet omkring dem, der bor der, og for det andet at sende folk hjem, og det er jo noget nyt, i forhold til da Dansk Folkeparti havde magt i det her land.
Dengang var der jo tre-fire gange så mange, der var afviste asylansøgere, og som ikke var rejst ud af landet.
Så hvis der er nogen, der har gjort noget, for at der er færre borgere, færre udviste asylansøgere, som generer folk, som generer borgerne ved Kærshovedgård og omegn, så er det da den her regering og den forrige regering, fordi vi har nedbragt antallet af folk, som er afviste asylansøgere, ganske betragteligt.
Mikkel Bjørn (DF), 2025-01-15:
Ministeren er en eminent historieforfalsker.
Dansk Folkeparti har aldrig siddet ved magten, Dansk Folkeparti har aldrig siddet i regering, aldrig siddet på udlændinge- og integrationsministerposten med et ansvar for det her område, med et flertal i ryggen til at kunne gøre noget, hvis man rent faktisk ville.
Vi har altid presset så meget på, vi kunne, for at trække tingene i den rigtige retning, men det besvarer stadig ikke det meget simple spørgsmål, som ministeren blev stillet: Hvorfor skal udvisningsdømte kriminelle udlændinge, der er dømt for mord, terror, voldtægt og andre bestialske forbrydelser, have lov at vandre frit rundt i Danmark?
Hvorfor?
Vil ministeren ikke besvare det meget simple spørgsmål?
Kaare Dybvad Bek (S), 2025-01-15:
Ordføreren kan da spørge de partifæller, som sad ved magten, som var det største borgerlige parti i de 4 år, hvor man oprettede Kærshovedgård, og hvor man også havde diskussionen om, om centeret skulle ligge på Lindholm, hvad jeg i hvert fald husker at Dansk Folkeparti bakkede op om at det skulle.
Så det center støttede man i hvert fald, og så var det bare sydsjællænderne, som skulle have balladen.
Der må jeg bare sige, at hvis man i Dansk Folkeparti ikke selv kan gå tilbage i sin erindring, uanset om man på det tidspunkt selv var medlem af partiet eller ej, og så sige, hvad der var begrundelsen for, at man bakkede op om det system, som blev etableret dengang, og som man leverede flertal til, og som man parlamentarisk trofast og loyalt bakkede op, så kan det jo heller ikke være min opgave at få Dansk Folkeparti til at give en forklaring på, hvorfor de dengang stemte for det.
Kristian Bøgsted (DD), 2025-01-15:
Tak for det.
Jacob Jensen (V), 2025-01-15:
Det havde jeg gættet, så jeg er forberedt på at kunne svare på et fint spørgsmål.
Tak for det.
Jeg har fuld forståelse for muslingefiskernes svære økonomiske situation.
Det er sådan, at igennem mange år har der været nedgang i fiskeriet efter blåmuslinger.
Tilbage i 1990'erne blev der fisket op mod 100.000 t blåmuslinger om året.
Her i 2024 blev der kun fisket godt 13.000 t.
Med andre ord kan man sige, at det jo er en sektor, der igennem flere år har været udfordret og i særdeleshed også er det nu.
De nye dybdegrænser, som der bliver spurgt til, for fiskeriet følger så af en styrket indsats i vandområdeplan 3 for bedre at kunne beskytte havmiljøet.
Med aftalen om den grønne trepart stilles der også en række nye krav til miljøforbedringer.
Selv om kvælstof er den største belastning i vandområderne, påvirker fiskeri med muslingeskrab også havmiljøet.
Derfor skal fiskeriet finde sted inden for de dybdegrænser, der følger af de nye vandplaner.
Om kort tid går vi i gang med de politiske forhandlinger om fremtidens erhvervsfiskeri i Danmark, og som en del af forhandlingerne er jeg parat til at drøfte, hvordan vi kan skabe mere langsigtede rammer for muslingefiskeriet blandt erhvervsfiskeriet i bred forstand, så vi også i fremtiden kan få gode, danske muslinger på tallerkenerne.
Kristian Bøgsted (DD), 2025-01-15:
Det er også rigtigt, at det ikke er kvoterne, der er sat ned for dem, men min anke er bare, at de ikke kan fange den mængde muslinger, de egentlig har kvote til, og som de har investeret i.
Derfor står de bare nu og er rigtig hårdt økonomisk ramt, og de har svært ved at få noget vejledning.
Jeg ved, at man har sit eget rådgivende organ inden for muslingefiskeriet, der egentlig skulle samarbejde med Fiskeristyrelsen og ministeriet, og de sidder og føler, at de overhovedet ikke bliver hørt, og at man slet ikke snakker med dem.
Og så er det jo et problem.
Jacob Jensen (V), 2025-01-15:
Jeg skal ikke kunne sige, hvad de snakker om – eller det kan jeg måske godt.
Men jeg ved, at der er en dialog med erhvervet, men jeg ved også godt, og det anerkender jeg fuldstændig, at der er, som ordføreren rigtigt beskriver, forskellige ting, som nu på en eller anden måde er løbet sammen – både i forhold til dybdegrænser, og i forhold til at man implementerer noget lovgivning, som skulle have været der tidligere, og flere andre ting, som begynder at løbe sammen, og at der er et mindre fiskeri, end der har været tidligere.
Jeg anerkender det til fulde, både i forhold til fiskerne og i forhold til forarbejdningsindustrien på land.
Derfor er jeg også meget optaget af, at vi forhåbentlig meget snart får sat gang i de forhandlinger omkring erhvervsfiskeriet, sådan at vi også kan kigge på de samlede økonomiske rammer for også muslingefiskernes gode og forhåbentlig også lyse fremtid.
Kristian Bøgsted (DD), 2025-01-15:
Jeg vil selvfølgelig sige tak til ministeren for at komme herned i dag og svare på det her.
Jeg ved godt, at vi skal i gang med forhandlingerne lige om lidt, og jeg er også med på, at det nok er der, vi skal kigge på en kompensation.
Men jeg må bare opfordre både ministeren og øvrige i regeringen til fremover, når man laver nye regler og nye vedtægter, der går ind og rammer på den her måde og egentlig fratager fiskerne mulighederne for at opfylde de kvoter, de har investeret i, samtidig at kigge med det samme på, hvordan vi hjælper dem, så det ikke er den enkelte fisker, der bliver hårdt ramt af det her og går konkurs.
Franciska Rosenkilde (ALT), 2025-01-15:
Og tak til ordføreren.
Nu er Konservative jo den grønne spydspids på den borgerlige fløj, som os i de grønne partier sætter rigtig meget lid til også vil kunne gå forrest på den side af det politiske spektrum.
Vil ordføreren i den sammenhæng og med de grønneste briller på dog anerkende, at moms- og afgiftssystemet er et oplagt sted i forhold til at skabe mere bæredygtig udvikling, hvad jeg ved også ligger Konservative på sinde, altså at man simpelt hen laver klimahandling gennem moms og afgifter?
Så forstår jeg de her forskellige kompleksiteter, der kan være i det her, men der tænker jeg, at vi i Danmark er gode nok til at kunne finde ud af at lave nogle helt tydelige afgrænsninger af, hvad det her handler om.
For det primære er jo, at det handler om folkesundhed, og at det handler om klimagasudledninger, og på den måde må vi kunne differentiere vores moms.
Hvis vi nu har tillid til, at det kan det danske embedssystem godt finde ud af, er det så noget, Konservative vil være med til at kigge mere på?
Jacob Jensen (V), 2025-01-15:
Bare for at understrege vil jeg sige, at min opmærksomhed på den her er intakt, og det er den.
Der er måske en diskussion om, hvordan vi i så fald skal lave kompensation, når vi taler om, at det her normalt ville være erstatningsfri regulering, som vi kalder det, i modsætning til eksempelvis landmanden, som ejer sin mark.
Det er jo ikke det samme tilfælde for fiskerne.
Men der er selvfølgelig nogle rettigheder i forhold til i det her tilfælde at fiske muslinger.
Og det er selvfølgelig i det billede, vi bliver nødt til at se på det samlet set, i forhold til hvordan vi både på den ene side håndterer det havmiljø, som er presset – det hører jeg også fra fiskeriet at de er interesseret i selvfølgelig af gode grunde at beskytte – og på den anden side sikrer nogle rammer, som gør, at man som fisker, herunder muslingefisker, har nogle langsigtede og stabile rammer at kunne tilrettelægge og investere sin forretning ud fra.
Som jeg sagde, har jeg fuld forståelse for den situation, der er, og vi fra ministeriets side sidder selvfølgelig også og kigger.
Vi er i meget, meget tæt dialog med erhvervet i forhold til de udfordringer, der ligger.
Det er rigtigt, som der bliver beskrevet, at der er flere ting, som falder sammen.
Bare lige for at korrekse en enkelt ting vil jeg sige, at det ikke er sådan, at vi ændrer på kvoterne, men det er rigtigt, at der bliver ændret på, hvorhenne man kan skrabe muslingerne.
Det er omkring 5-8 pct. af fiskeriet efter blå- og hjertemuslinger, som foregik inden for de nye dybdegrænser, mens resten altså foregår der, hvor man så stadig væk kan skrabe efter muslinger.
Det er selvfølgelig uheldigt for dem, der skulle være inden for de nye dybdegrænser, men det er bare for at have størrelsesordenen på plads.
Konkret i forhold til Lovns Bredning skal jeg også sige, at DTU Aqua efter dialog med Miljø- og Ligestillingsministeriet har vurderet, at der på nuværende tidspunkt ikke er et fagligt grundlag for at fravige de nye dybdegrænser.
Det er selvfølgelig en faglig vurdering, som jeg som minister bliver nødt til at forholde mig til.
Mikkel Bjørn (DF), 2025-01-15:
Det er ministerens ansvar at besvare de spørgsmål, han bliver stillet her i Folketinget, hvad enten det er det første spørgsmål, han bliver stillet, eller det er de opfølgende spørgsmål, han bliver stillet, og spørgsmålet er meget simpelt: Hvorfor vil ministeren ikke være med til at sige til udvisningsdømte kriminelle udlændinge, der er dømt for de mest bestialske forbrydelser, der overhovedet er, at de ikke skal have adgang til at kunne vandre frit rundt i Danmark?
Det er et meget simpelt spørgsmål, og det håber jeg da at udlændinge- og integrationsministeren, altså som minister for området, over for de borgere, der sidder derude og måtte lytte med, kan besvare.
Kristian Bøgsted (DD), 2025-01-15:
Det er jo meget fint, og jeg er fuldstændig enig i, at der er ting, man skal tage hensyn til i forhold til havmiljøet og miljøet i Limfjorden.
Men vi er også bare nødt til at kigge mere objektivt på det her og tage nogle flere ting med ind i det.
Som det er i dag, er det ca. 2-3 pct. af Limfjorden, der er påvirket af muslingefiskeriet.
Når vi har lavet de her dybdegrænser, fjerner vi jo bare en rigtig stor del af eksistensgrundlaget.
Vi gør det for noget, der potentielt kommer ude i fremtiden.
Det ved jeg at fiskerne også meget, meget gerne vil være med til.
Det er ikke noget, man har taget med her.
Muslingefiskerne har ingen interesse i at skrabe muslinger, hvor der er ålegræs, og ødelægge miljøet i Limfjorden.
De vil gerne det her.
Man må bare sige, at det jo ikke er det eneste punkt, hvor de har været ramt på deres økonomi.
Så kommer der nye regler til dem, og så skal de have en licens, som så er flere måneder forsinket.
Det er tid, de ikke får igen til at komme ud og fange noget.
Det rammer også industrien bagved.
Når de så endelig får en licens, er der en ny regel med, hvor det så viser sig, at vi fra offentlig side slet ikke er klar til at håndtere det endnu og implementere det.
Så skal de vente yderligere for at få at vide, hvordan man så midlertidigt omgår den regel.
Der er bare så mange ting, der gør, at lige nu kan man ikke eksistere som muslingefisker.
Man kan ikke forrente de både og de kvoter, man har gang i.
Derfor mener jeg, at det er vigtigt, at vi får kigget på, hvordan vi så i det mindste hjælper dem ud af det her på en ordentlig måde.
Kaare Dybvad Bek (S), 2025-01-15:
Jeg tror, at ordføreren har misforstået det, hvis ordføreren tror, at det her er sådan en fristil, hvor man kan bede ministeren om at svare på hvad som helst.
Når jeg bliver stillet sådan et spørgsmål, så er det min pligt som minister at svare på det konkret i forhold til Kærshovedgård, og så er det ikke min pligt at komme herned i salen og svare på, hvad hr. Mikkel Bjørn har af yderligere teoretiseringer over det her.
Jeg har svaret på, at vi aldrig har ønsket, at centeret med kriminelle udlændinge skulle være ved Kærshovedgård, og at vi har ønsket en helt anden placering.
Det har været fuldstændig klart igennem alle de samråd og spørgsmål, der har været hernede i salen.
Det er uretfærdigt, at de ikke udrejser, og de skaber selvfølgelig utryghed i det lokalområde, hvor de opholder sig.
Regeringen arbejder også hårdt på at få disse mennesker til at leve op til deres pligt og til at udrejse.
I 2024 var antallet af afviste asylansøgere i udsendelsesposition rekordlavt, det laveste, vi har registreret, og det er grundlæggende glædeligt.
Desværre har vi fortsat en gruppe mennesker, der ikke ønsker at leve op til deres pligt og udrejse, og det er regeringens vurdering, at det mest ansvarlige er at have samlet de her mennesker på et udrejsecenter.
Når det er naboerne til Kærshovedgård, der lever med utrygheden fra de udviste udlændinge, skyldes det jo i sidste ende, at den regering, som Dansk Folkeparti bakkede op om, besluttede at placere udrejsecenteret netop her.
Det var med den daværende ministers ord en god løsning, fordi det lå langt fra København.
Det var altså det, som Dansk Folkeparti selv bakkede op om.
Efterfølgende er der mig bekendt fremsat realistiske alternativer, som ikke har kunnet finde politisk opbakning, bl.a. af den tidligere socialdemokratiske regering, som foreslog at flytte det til Langeland.
Og fordi det blev stemt ned, er situationen, som den er, omkring Bording, og jeg har den største forståelse for den frustration, som borgerne mærker i lokalområdet.
Det skal der ikke er nogen som helst tvivl om.
Vi gør løbende nye tiltag for at sikre, at vi kan øge trygheden en smule for de mennesker, som bor der, bl.a. ved at der bliver opsat flere kameraer, at der er mulighed for at få beskyttelse i sit lokale hjem, og at der er døgnbemanding fra politiet på centeret.
Men vi er langtfra i mål, der skal meget mere til.
Det er jeg sådan set enig i, for det skal være trygt at leve, også i Bording.
Mikkel Bjørn (DF), 2025-01-15:
Hvor længe forestiller ministeren sig at danskere, der bor i omegnen af det såkaldte Udrejsecenter Kærshovedgård, skal belemres med kriminelle udlændinges ageren i lokalområdet?
Men det er ikke trygt at leve i Bording.
Ministeren vil gerne være polemisk, men ved jo udmærket godt, at Dansk Folkeparti er det eneste parti her på Christiansborg, der går ind for at sætte en lås på Kærshovedgård, så de udvisningsdømte, kriminelle udlændinge ikke kan færdes frit i Bording og i Ikast-Brande-området og i hele Danmark.
Jeg har selv været ude at besøge borgerne her for ikke så længe siden.
Det er borgere, der oplever, at udlændinge sent om aftenen kommer i mørke biler, holder ude på deres gårdsplads, graver ting ned i haven.
Borgerne tør ikke længere lade deres børn lege frit i haven.
De tør ikke lade børnene gå alene hjem fra skole.
Det er den hverdag, som borgerne i Ikast-Brande Kommune og i særdeleshed i området ved Bording lever med til daglig som konsekvens af, at regeringen og andre partier her på Christiansborg ikke vil være med til at gøre det nødvendige, nemlig at sætte en lås på det udrejsecenter, som er fyldt med udvisningsdømte kriminelle udlændinge, dømt for de værste og mest bestialske forbrydelser overhovedet – voldtægt, bandekriminalitet, mord, ja, sågar terror.
Det er mennesker dømt til udvisning, men hvis rettigheder, som regeringen siger, vejer tungere end danskerne og borgerne i Ikast-Brande Kommunes ret til tryghed og sikkerhed i deres eget land.
Kaare Dybvad Bek (S), 2025-01-15:
Jeg har ligesom spørgeren selv flere gange været på besøg i området og har flere gange talt med de borgere, som er berørt af de problemer, der er.
Jeg har den allerstørste respekt for de udfordringer og de bekymringer og den utryghed og de konkrete overgreb, som folk også er blevet udsat for.
Men jeg synes også, det er mærkværdigt, at man står her, 10 år efter at man selv har været med til at oprette et center, hvor man har holdt en regering til magten – man var endda det største parti på den borgerlige side dengang, Dansk Folkeparti havde 37 mandater – og alligevel holdt man en minister ved magten, som specifikt sagde, at det her var en god løsning, specielt fordi det lå langt fra København.
Har man slet ikke gjort sig nogen eftertanke omkring, hvad man har været med til at foranstalte som politisk parti?
Mikkel Bjørn (DF), 2025-01-15:
Dansk Folkeparti har aldrig placeret udrejsecenteret i Bording.
Men det er rigtigt, at alle partier ud over Dansk Folkeparti vil lade udrejsecenteret stå åbent, og hvor i Danmark vil I så placere det?
Ja, det er jo ikke det afgørende, hvis de udvisningsdømte kriminelle kan færdes frit rundtomkring i landet, præcis ligesom de vil.
Det er den tilstand, borgerne i Ikast-Brande i dag lever med, og som andre borgere ville skulle leve med, hvis man bare flyttede udrejsecenteret.
Det her udrejsecenter bør jo lukkes, så mennesker, der er dømt til udvisning af Danmark for de mest bestialske forbrydelser, der overhovedet er, ikke har adgang til at vandre frit rundt i Danmark.
Det er den løsning, Dansk Folkeparti kæmper for.
Hvorfor kæmper regeringen ikke for den samme løsning?
Kaare Dybvad Bek (S), 2025-01-15:
Jeg tror simpelt hen, jeg bliver i tvivl om, om man nogen sinde har tænkt over, hvad det var, man gjorde i den der periode fra 2015 til 2019.
Titusindvis af flygtninge kom der ind i landet – det gjorde der, og det kan spørgeren jo slå efter – der blev givet mange flere opholdstilladelser som flygtninge, end der gør i dag.
Man lavede et udrejsecenter, og alligevel sagde man til den ansvarlige minister, som nu er formand for et andet parti: Du har vores fulde opbakning.
Man var trofast støtteparti med 37 mandater ud af de 90 borgerlige mandater.
Skal spørgeren virkelig bilde mig ind, at man med så stort et mandattal ikke engang kunne få ændret en beslutning om et udrejsecenter?
Eller er det bare noget, man efterfølgende er kommet på?
Mikkel Bjørn (DF), 2025-01-15:
Prøv at høre her: Nu bliver det simpelt hen for useriøst.
Dansk Folkeparti har ikke placeret udrejsecenteret i Bording, og ministeren bruger ord som »man« som sådan en underforstået bemærkning om, at Dansk Folkeparti var en del af den placering.
Dansk Folkeparti har ikke placeret udrejsecenteret i Bording, men hvor udrejsecenteret end er placeret, er det afgørende, at det er lukket.
Det var det, der var spørgsmålet til ministeren, altså hvorfor ministeren ikke vil være med til at lukke udrejsecenteret, og det har ministeren efter tre spørgsmål nu endnu ikke svaret på.
Jeg tror egentlig, det vil være meget dejligt for borgerne i Bording og andre steder i Danmark, som belemres med kriminalitet fra Kærshovedgård, at vide, hvorfor regeringen ikke vil være med til at sætte en lås på udrejsecenteret Kærshovedgård ved Bording, eller hvor det nu måtte ligge.
Kaare Dybvad Bek (S), 2025-01-15:
Tak for spørgsmålet.
Jeg skal igen understrege, at vi i regeringen ikke kan acceptere, at danske statsborgere skal leve i utryghed, fordi personer, der ikke hører hjemme her i landet, terroriserer eller skaber utryghed i et lokalområde.
Den løsning, der er, er, at folk rejser hjem.
Når personer i udsendelsesposition rejser, er det sådan set en gevinst for vores samfund, for det system, vi bygger på, og selvfølgelig især også for dem, der bor tæt på et udrejsecenter.
Derfor arbejder regeringen for, at folk skal blive udvist af landet.
Vi har et rekordlavt antal afviste asylansøgere i udsendelsesposition, så der er væsentlig bedre styr på tingene, end der har været tidligere, og vi ser hele tiden på, hvordan vi inden for konventionernes rammer kan styrke indsatsen og incitamenterne til at få menneskerne til at rejse hjem.
Vi er løbende i dialog med Midt- og Vestjyllands Politi og de lokale borgere, så vi i fællesskab kan finde løsninger, der kan være med til at øge trygheden for lokalområdet.
Jeg synes, det er ret og rimeligt, når en tidligere regering med Dansk Folkepartis støtte placerede udrejsecenteret i deres baghave.
Så for at opsummere: Nej, vi mener ikke, at nogen danskere, hverken dem, der bor i nærheden af Kærshovedgård eller andre steder i landet, skal acceptere utryghed i deres nærområde, og derfor fortsætter regeringen ufortrødent arbejdet med at sikre sikkerheden omkring Kærshovedgård og at sende folk, der ikke har lov til at være i landet, hjem igen.
Mikkel Bjørn (DF), 2025-01-15:
Skal danskerne, der bor i omegnen af Kærshovedgård, fremover bare acceptere en fremtid, hvor de ikke kan leve i tryghed, fordi kriminelle udlændinge, som slet ikke bør være i Danmark, terroriserer lokalområdet?
Kaare Dybvad Bek (S), 2025-01-15:
Jeg har svaret på det adskillige gange.
Jeg har sådan set også svaret på det i Folketingssalen, i samråd og mange andre steder, at det ikke var os, der ville beholde de kriminelle ved Bording.
Vi ville have flyttet dem til Sydlangeland, det var vores forslag, og det stemte bl.a. Dansk Folkeparti imod.
Men jeg kan ikke forstå, at man fra Dansk Folkepartis side ikke har en lille smule større refleksion i forhold til at sige, at man var så magtfuldt et borgerligt parti – man havde 37 mandater i Folketinget; i dag ville man være det næststørste parti, hvis det var ligesom dengang – og alligevel påstår ordføreren over for mig i dag, at man ikke engang i den position havde magten til at få ændret placeringen af et udrejsecenter.
Det tror jeg simpelt hen ikke på.